





**ENERGETSKA SANACIJA DOMA UPOKOJENCEV GRADIŠČE**

Namen energetske sanacije doma je implementacija potrebnih ukrepov za celovito energetsko sanacijo in energetsko upravljanje objekta Dom upokojencev Gradišče, z namenom funkcionalnega izboljšanja in povečanja energetske učinkovitosti, zmanjšanja stroškov obratovanja ter zmanjšanja emisij toplogrednih plinov. Ob energetski prenovi objekta se bodo zagotovili tudi drugi ukrepi, ki pripomorejo k zagotovitvi bivalno ustreznejših prostorov za izvajanje osnovne dejavnosti in kvalitetnejše pogoje za bivanje stanovalcem ter za delo zaposlenim.

Operacija se izvaja v okviru **operativnega programa** za izvajanje evropske kohezijske politike v programskem obdobju 2014–2020, **PO 4.** »Trajnostna raba in proizvodnja energije ter pametna omrežja« tematskega cilja 4 »Podpora prehodu na nizkoogljično gospodarstvo v vseh sektorjih«, **PN OP 4.1**. Spodbujanje energetske učinkovitosti, pametnega upravljanja z energijo in uporabo obnovljivih virov energije v javni infrastrukturi, vključno z javnimi stavbami in stanovanjskem sektorju, **Specifični cilj: 4.1.1.** Povečanje učinkovite rabe energije v javnem sektorju.

Splošni cilji investicijskega projekta so:

* izboljšati energetsko učinkovitost objekta, pripadajočih energetskih sistemov in zmanjšati rabo energije,
* zmanjšati stroške ogrevanja in elektrike, tekočega in investicijskega vzdrževanja,
* zagotoviti nemoteno delovanje ogrevalnih sistemov,
* izboljšati bivalne pogoje oskrbovancev in zaposlenih,
* zmanjšati emisije CO2 in ostalih negativnih vplivov na okolje,
* v čim večjem obsegu pokriti stroške za sanacijo energetskih ukrepov iz doseženih prihrankov iz naslova izvedbe obravnavanih ukrepov oziroma celovite energetske sanacije,
* najti najugodnejšo rešitev tako s finančnega kot ekonomskega vidika, ob upoštevanju vseh relevantnih strokovnih podlag (gradbenih, arhitekturnih in drugih),
* izobraževanje in ozaveščanje vseh udeležencev o pomembnosti varovanja okolja in njihovega prispevka k učinkovitejši rabi energije.

Specifični cilji investicijskega projekta so:

* CO32 - zmanjšanje letne porabe primarne energije v stavbah: 49.824,85 KWh/ leto,
* CO34 - zmanjšanje izpustov toplogrednih plinov (CO2): 60,1 t/leto,
* 4.4 -skupna neto tlorisna površina energetsko saniranih stavb javnega sektorja: 4.018,31 m2.

Operacija je financirana z lastnimi sredstvi in sredstvi Kohezijskega sklada EU. Prispevek Kohezijskega sklada EU znaša **428.310,09 EUR,** od tega znaša nacionalni prispevek **64.246,51 EUR.** Povezava: [www.eu-skladi.si](http://www.eu-skladi.si)